|  |  |  |
| --- | --- | --- |
| LogoKal  **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΚΑΛΛΙΘΕΑΣ** | | **Καλλιθέα: 3/10/2024**  **Αρ.πρωτ: 50054** |
| Γραφείο :  Ταχ. Διεύθ.:  Τηλέφωνο :  Email : | Αντιδημάρχου Πολιτισμού, Παιδείας και Νέας Γενιάς  Φιλαρέτου 108, 176-76  2109589569,2109589635  paideia@kallithea.gr |
|  | | **Προς**  **Τον Πρόεδρο του Δημοτικού Συμβουλίου** |

**Θέμα: <Ορισμός μελών επιτροπής 17ου Μαθητικού Φεστιβάλ>**

Κύριε Πρόεδρε,

Παρακαλούμε, όπως μεταξύ των θεμάτων της ημερήσιας διάταξης κατά την προσεχή συνεδρίαση του Δημοτικού Συμβουλίου συμπεριλάβετε και εγκρίνετε και το στην περίληψη θέμα, για το οποίο σας γνωρίζουμε τα ακόλουθα:

Σύμφωνα προς τις διατάξεις των παραγράφων 1 και 2 του άρθρου 70 του Ν.3852/2010,το Δημοτικό Συμβούλιο μπορεί να συγκροτεί επιτροπές για την επεξεργασία και εισήγηση θεμάτων της αρμοδιότητας του, ο προεδρεύων των οποίων είναι Δημοτικός Σύμβουλος, που ορίζεται με την απόφαση της συγκρότησης. Στις επιτροπές δύναται να μετέχουν Σύμβουλοι που προτείνονται από όλες τις παρατάξεις του Δημοτικού Συμβουλίου, υπάλληλοι της αρμόδιας Διεύθυνσης του Δήμου, καθώς και οι ιδιώτες εμπειρογνώμονες στα θέματα της επιτροπής και εκπρόσωποι κοινωνικών φορέων της περιοχής.

Όπως είναι γνωστό, το Μαθητικό Φεστιβάλ αποτελεί την κυριότερη μαθητική καλλιτεχνική έκφραση του Δήμου μας, όπου μετέχουν όλες οι σχολικές μονάδες της Πρωτοβάθμιας και Δευτεροβάθμιας εκπαίδευσης καθώς και όλοι οι Εκπαιδευτικοί φορείς, σε συνεργασία με τον Πολιτιστικό Σύλλογο ΠέΖΟ και την Ένωση Συλλόγων Γονέων & Κηδεμόνων του Δήμου μας. Σκοπός της διεξαγωγής είναι, με την συμμετοχή των παιδιών, να προσθέσουμε φαντασία στις πολιτιστικές δράσεις των σχολείων μας και να ενεργοποιήσουμε το πιο ζωντανό κομμάτι της πόλης μας.

Το 17ο Μαθητικό Φεστιβάλ θα διεξαχθεί από τις 20/10/2024 έως 31/05/2024. Για την προετοιμασία και το συντονισμό των εκδηλώσεων προτείνεται η συγκρότηση Οργανωτικής Επιτροπής, με τη συμμετοχή εκπροσώπων του Δημοτικού Συμβουλίου, εκπροσώπου/ων του Διοικητικού Συμβουλίου της Ένωσης Συλλόγων Γονέων και Κηδεμόνων, εκπροσώπων εκπαιδευτικών της Πρωτοβάθμιας και της Δευτεροβάθμιας Εκπαίδευσης, τον Εκπρόσωπο της Μαθητικής Κοινότητας, εκπροσώπους από τον Πολιτιστικό Σύλλογο ΠέΖΟ, καθώς και εθελοντικής ομάδας δημοτών.

Συγκεκριμένα, προτείνεται η Επιτροπή να αποτελείται από 19 Mέλη ως εξής:

* Από τον Αντιδήμαρχο Παιδείας, ο οποίος είναι και Πρόεδρος της Επιτροπής,
* Τον Πρόεδρο της Δημοτικής Επιτροπής Πρωτοβάθμιας Εκπαίδευσης,
* Την Πρόεδρο της Δημοτικής Επιτροπής Δευτεροβάθμιας Εκπαίδευσης,
* Έναν (1) Εκπαιδευτικό της Πρωτοβάθμιας Εκπαίδευσης με τον αναπληρωτή του,

- Έναν (1) Εκπαιδευτικό της Δευτεροβάθμιας Εκπαίδευσης με τον αναπληρωτή του,

* Έναν (1) Εκπρόσωπο Μαθητών από το 2Ο Λύκειο Καλλιθέας με τον αναπληρωτή του,
* Πέντε (5) μέλη του Πολιτιστικού Συλλόγου ΠέΖΟ με τους αναπληρωτές τους,
* Τρία (3) μέλη του Δ.Σ της Ένωσης Συλλόγων Γονέων με τους αναπληρωτές τους,
* Τρεις (3) Δημοτικοί Σύμβουλοι με τους αναπληρωτές τους από τις μειοψηφούσες παρατάξεις.
* Δύο (2) λαϊκά μέλη (Δημότες) με τους αναπληρωτές τους από την πλειοψηφούσα παράταξη.

Από την απόφαση αυτή δεν προκαλείται δαπάνη σε βάρος του Προϋπολογισμού του Δήμου μας.

**Ο ΑΝΤΙΔΗΜΑΡΧΟΣ ΠΑΙΔΕΙΑΣ**

**ΙΩΑΝΝΗΣ ΕΜΙΡΖΑΣ**

Συνημμένα :

1. Τα με αρ. πρωτ. **47350/25.9.24** και **49695/3.10.24** Ορισμός εκπροσώπου Συλλόγου Εκπαιδευτικών ΠΕ Καλλιθέας Μοσχάτου
2. Το με αρ.πρωτ. **47744/26.9.24** Ορισμός εκπροσώπου Συλλόγου Εκπαιδευτικών Δευτεροβάθμιας εκπαίδευσης Νέας Σμύρνης, Καλλιθέας, Μοσχάτου
3. Το με αρ. πρωτ. **47866/26.09.2024** Ορισμός εκπροσώπου μαθητικής κοινότητας.
4. Το με αρ. πρωτ**. 46864/24.9.24** Ορισμός μελών ΠέΖΟ
5. Το με αρ.πρωτ. **46017/20.9.24** Ορισμός μελών Ένωσης Συλλόγων Γονέων Καλλιθέας

**Κοινοποίηση:**

-Γραφείο Δημάρχου

-Γραφείο Γενικού Γραμματέα

-Αντιδήμαρχο Παιδείας

-Δ/νση Πολιτισμού Παιδείας και Νέας Γενιάς

-Τμήμα Παιδείας και Δια Βίου Μάθησης